Աշխատանքում ուսումնասիրել ենք հայերին սևացնող ադրբեջանական հերթական կայքերից մեկը. www.ramilsafarov.tk, որ գործում է 2007թ-ից: URL-ից կարելի է ենթադրել, թե կայքն ամբողջությամբ նվիրված է Ռամիլ Սաֆարովին, մարդու, ով կացնահարել է հայազգի սպա Գուրգեն Մարգարյանին քնի մեջ և արժանացել ցմահ բանտարկության: Մինչդեռ, ինչպես հաջորդիվ խորագրերին անդրադառնալուց կտեսնենք, նյութերի բուն նպատակը հայերի նկատմամբ ատելություն սերմանելն է, վատ լույսի ներքո ներկայացնելը, և որոշ նյութերում համեմատականներ տանելով Ռամիլ Սաֆարովի ու մի շարք հայերի գործողությունների միջև` հռետորական հարցապնդումներով փորձել կարդացողի աչքերում արդարացնել դաժան հանցագործությունը… Ինչը, թերևս, արդարացնել անհնար է: